钦定古今图书集成/明伦汇编/闺媛典/第059卷 > 徐亚长
## 钦定古今图书集成/明伦汇编/闺媛典/第059卷 > 徐亚长

按《明外史列女传》：徐亚长，东莞徐添孙女。添男徐姓
仆，生亚长，四岁而死。母以亚长还其主，去而别适。比
长，贞静寡言笑，居群婢中，凛然有难犯之色，家童进
旺欲私之，不可。亚长奉命薙秽豆田中，进旺迹而迫
之，力拒获免。因哭曰：“闻郎君读书，有寡妇手，为人所
引，斧断其手。况我尚女也，何以生为！”遂投江死